stanford-oval/wikipedia huggingface dataset:
גז טבעי
הערות שוליים

↑  "Global Carbon Project (GCP)". www.globalcarbonproject.org (באנגלית). נבדק ב-2020-04-24.
↑  "Methane, explained". National Geographic. nationalgeographic.com. 2019-01-23. אורכב מ-המקור ב-17 באפריל 2019. נבדק ב-2020-04-24. {{cite web}}:  (עזרה)
↑  Myhre, G., D. Shindell, F.-M. Bréon, W. Collins, J. Fuglestvedt, J. Huang, D. Koch, J.-F. Lamarque, D. Lee, B. Mendoza, T. Nakajima, A. Robock, G. Stephens, T. Takemura and H. Zhang (2013) "Anthropogenic and Natural Radiative Forcing". Table 8.7 on page 714. In: Climate Change 2013: The Physical Science Basis. Contribution of Working Group I to the Fifth Assessment Report of the Intergovernmental Panel on Climate Change. Stocker, T.F., D. Qin, G.-K. Plattner, M. Tignor, S.K. Allen, J. Boschung, A. Nauels, Y. Xia, V. Bex and P.M. Midgley (eds.). Cambridge University Press, Cambridge, United Kingdom and New York, New York, US. Anthropogenic and Natural Radiative Forcing
↑  הצד האפל של הגז
↑  Why natural gas makes global warming worse
↑  גיא מי-טל, לראשונה: הגז הטבעי ממצרים זורם לישראל, באתר ynet, 21 בפברואר 2008
↑  עדי בן ישראל וארז וולברג, ‏"מחירי שותפות קידוח הגז יכולים לזנק ב-52%-103% נוספים", באתר גלובס, 8 ביולי 2009
↑  קונדנסט
↑  סיון איזסקו וליאור גוטמן, עכשיו זה רשמי: במאגר לוויתן יש 453 מיליארד מ"ק גז טבעי, באתר כלכליסט, 29 בדצמבר 2010
↑   ערן אזרן, בזכות תגלית במאגר כריש צפון: כמות הגז בכריש-תנין גדלה ב-50%, באתר TheMarker‏, 15 באפריל 2019
↑  דו”ח: פליטת מתאן ממאגרי הגז תמר ולוויתן – אדם טבע ודין
| מוצרי דלק |
| --- | --- | --- |
| דלק מאובנים | בנזין • ביטומן • חולות זפת • כבול • מזוט • פרפינים • נפט • נפטא • סולר • פחם אבן • פחם עץ • פצלי שמן • קרוסין/דלק סילוני • RP-1 • גז טבעי |  |
| דלקים שאינם מחצביים | גז פחמימני מעובה • ביו דיזל • דלק גרעיני • עצי הסקה • אתנול • אנרגיה הידרואלקטרית • אנרגיה גאותרמית • אנרגיה סולארית • אנרגיית רוח • הפקת אנרגיה מפסולת |  |
| --- | --- |
בקרת זהויות :  NLI: 987007557904305171  BNE: XX525282  GND: 4015143-8  LCCN: sh85053223  LNB: 000117078  NARA: 10642736  NDL: 00572845  NKC: ph127604 
"שער הגיהנום" הוא בור בכפר דרווזה שבטורקמניסטן, שבתוכו אש הבוערת ברצף מאז שנת 1971 בשל הגז הטבעי הנפלט מהאדמה
משמר הריין

ערך זה עוסק בשיר פטריוטי לאומני גרמני. אם התכוונתם לשמו הגרמני של קרב במלחמת העולם השנייה, ראו .
| --- | --- |
 סינגל
 יצא לאור:  1840 
 סוגה:  המנון 
 שפה:  גרמנית 
 כתיבה:  מקס שנקנבורגר 
 לחן:  קרל וילהלם 
 
אנדרטאת "משמר הריין" עם מילות השיר הממוקמת בנידרוואלד ליד רידסהיים
משמר הריין (בגרמנית: Die Wacht am Rhein) הוא שיר פטריוטי לאומני גרמני אשר נכתב על ידי מקס שנקנבורגר (אנ') ב-1840.
הרקע ההיסטורי לכתיבת השיר

עם פרוץ "משבר הריין" בשנת 1840 טען ראש ממשלת צרפת כי נהר הריין מהווה את הגבול המזרחי של צרפת. החשש הגרמני היה כי בכוונת הצרפתים לספח לשטחם את האזור שממערב לנהר כפי שתוכנן עוד בימיו של לואי ה-14.
תביעות טריטוריאליות אלה הביאו להתחזקות של רגשות לאומניים מצד הגרמנים, אשר בין יתר הביטויים שלהן היה כתיבת שירים בעלי גוון פטריוטי עז כגון: "המנון הריין" מאת ניקולס בקר, "מהי ארץ האבות הגרמנית" מאת ארנדט, וכמובן "המנון גרמניה".
התוכן המאפיין שירים אלה הוא קריאה לאחדות גרמנית, הפסקת העיסוק במחלוקות פנימיות, ואיחוד נסיכויות גרמניה למדינה אחת אשר תוכל להגן על גבולותיה ההיסטוריים.
עולה קריאה כפרץ רעם, משק חרבות ונפץ גל
אל נהר הריין, אל הנהר! לך כולנו נהיה משמר.
ארץ מולדת, נוחי השקט, על משמרתך נאמנה עומד.
משמר, משמר הריין עומד.
הרקע ההיסטורי לכתיבת השיר > גלגולו של השיר

השיר בן 5 בתים היוצא ב"קריאה רועמת" לכל הגרמנים לצאת ולהגן על גבולם הושמע לראשונה בפני שגריר פרוסיה בשווייץ, אך לא זכה להתייחסות מיוחדת. גרסה מחודשת של השיר משנת 1854 זכתה לתפוצה נרחבת לאחר תבוסת צרפת במלחמת צרפת–פרוסיה משנת 1870 וכינון האימפריה הגרמנית ב-1871.
"משמר הריין" הפך למעשה להמנון נוסף לצד ההמנון הגרמני הרשמי בתקופה שלאחר מלחמת העולם הראשונה ועד סיום מלחמת העולם השנייה. בשנים שלאחר מכן הוא כמעט ולא הושמע, ובעיקר לאחר החתימה על "הסכם האליזה" בין גרמניה וצרפת בשנת 1963, המסדיר את הגבול בין המדינות באזור שממערב לריין.
משמר הריין ומשמר הירדן

את השיר "משמר הריין" נהגו יצרני סיגריות בגרמניה במאה ה-19 להדפיס על עטיפות פנקסי הניירות ששימשו לגלגול הסיגריות. בשנות ה-80 של אותה מאה, כשנפתלי הרץ אימבר חי בארץ ישראל, הזמין ממנו התעשיין הביל"ויי יעקב הרצנשטיין, שהיה גם יבואן סיגריות, שיר עברי שיחליף את השיר הגרמני. אימבר חיבר את השיר "משמר הירדן" בשני נוסחים.
להלן הבית הפותח בנוסח הראשון:
כְּקוֹל רַעַם בַּשָּׁמַיִם

 קוֹל חוֹצֵב לֶהָבוֹת

קוֹל קוֹרֵא מִירוּשָׁלָיִם:

 חוּשׁוּ לְאֶרֶץ הָאָבוֹת.

לַיַּרְדֵּן לַיַּרְדֵּן אֵתָיוּ,

 עֲשׂוּ מִקּוֹרוֹת מַעְבָּרוֹת,

מְקוֹם נָהָר פְּלָגָיו יֶהֱמָיוּ

 הַעֲמִידוּ שָׁם מִשְׁמָרוֹת,

חֶרֶב לַד' וּלְאַרְצֵנוּ,

בַּיַּרְדֵּן שָׁם מִשְׁמַרְתֵּנוּ.
הערות שוליים

↑  אימבר בארץ, באתר lib.cet.ac.il
↑  חדשות ועדכונים אוגוסט 2008, באתר web.archive.org, ‏2008-08-21
↑  משמר הירדן / נפתלי הרץ אימבר - פרויקט בן־יהודה, באתר benyehuda.org
↑  משמר הירדן (השני) / נפתלי הרץ אימבר - פרויקט בן־יהודה, באתר benyehuda.org
| --- | --- |
בקרת זהויות :  GND: 4532036-6  MusicBrainz work: 1aa30450-c218-46f7-9d88-b893229730be  VIAF: 182894925   WorldCat (עם VIAF): 182894925
דיק צ'ייני

ריצ'רד ברוס "דיק" צ'ייני (באנגלית: Richard Bruce "Dick" Cheney; נולד ב-30 בינואר 1941) הוא איש ציבור אמריקאי שהיה סגן נשיא ארצות הברית ה-46 במספר, שכיהן תחת נשיא ארצות הברית ג'ורג' ווקר בוש.
בניגוד לרוב סגני הנשיא לפניו, צ'ייני נחשב לבעל השפעה רבה בממשל והיה מראשי המחנה הניצי והנאו-קונסרבטיבי שהוביל את ארצות הברית למלחמת עיראק. צ'ייני נקט בעמדה פרו-ישראלית, אנטי סורית ואנטי איראנית ברורה.
צ'ייני היה ראש הסגל של הבית הלבן בשנים 1975–1977, חבר בית הנבחרים מטעם ויומינג בשנים 1979–1989, מזכיר ההגנה בשנים 1989–1993 ומנכ"ל ויושב ראש חברת האנרגיה הליברטון.
ביוגרפיה

צ'ייני נולד ב-30 בינואר 1941 בעיירה לינקולן שבמדינת נברסקה בארצות הברית. גדל בנעוריו בעיירה קספר שבמדינת ויומינג, שם גם השלים את לימודיו האקדמיים שכללו תואר שני באמנויות. הוא החל לימודי דוקטורט באוניברסיטת ויסקונסין–מדיסון אך לא סיים אותם.
הקריירה הפוליטית שלו החלה בשנת 1969, עת הצטרף לממשל של הנשיא ריצ'רד ניקסון. צ'ייני שימש תחת ממשל ניקסון במספר תפקידים ציבוריים, בהם יועץ לעלויות המחייה, במשרד להזדמנויות כלכליות בבית הלבן, תחת דונלד רמספלד. לאחר התפטרות ניקסון ב-1974 בעקבות פרשת ווטרגייט, עבד צ'ייני בצוות שארגן את העברת הממשל לידי ג'רלד פורד ואחר כך המשיך בתפקיד עוזר בכיר לנשיא. בנובמבר 1975 החליף את ראמספלד בתפקיד ראש הסגל של הבית הלבן, והיה לאדם הצעיר ביותר שמילא תפקיד זה. הוא נותר במשרה זאת עד לתום כהונת הנשיא פורד, ואף ניהל את מערכת הבחירות של פורד.
בשנת 1977 חזר צ'ייני למדינת ויומינג, ונבחר בשנת 1978 לנציגה היחידי בבית הנבחרים של ארצות הברית. הוא נבחר מחדש עוד חמש פעמים עד שפרש בשנת 1989 לטובת התמנות לתפקיד מזכיר ההגנה. בבית הנבחרים כיהן צ'ייני במספר תפקידים, ביניהם יושב ראש ועדת המדיניות של הרפובליקנים (1981–1987), יושב ראש הוועידה של הרפובליקנים בבית הנבחרים ומצליף המיעוט הרפובליקני בבית הנבחרים.
צ'ייני שימש כמזכיר ההגנה של ארצות הברית בשנים 1989 עד 1992 בממשלו של הנשיא ג'ורג' בוש האב. הוא פיקד באותן שנים על מבצע סופה במדבר, הידוע גם כמלחמת המפרץ הראשונה. צ'ייני גם פיקד על מבצע מטרה צודקת בפנמה. ב-1991 העניק לו הנשיא בוש את מדליית החירות הנשיאותית, העיטור האזרחי הגבוה ביותר בארצות הברית.
אחרי ההפסד של בוש בבחירות ב-1992, עבר צ'ייני לעסקים פרטיים הקשורים לחברות ביטחוניות ולחברות נפט. בין השאר היה יו"ר חברת האליברטון, קבלנית ענק של צבא ארצות הברית שזכתה במכרזים רבים, אך נחשדה גם בפרשות שחיתות. עברו וקשריו עם החברות האלה הובילו לביקורת נגדו כשחזר לחיים הפוליטיים.
ביוגרפיה > סגן הנשיא

בשנת 2000 ביקש ג'ורג' ווקר בוש מצ'ייני לעמוד בראש צוות החיפוש למועמדים לתפקיד סגן הנשיא. לבסוף הפתיע בוש, ובחר בצ'ייני עצמו. נוכח חוסר ניסיונו של בוש בנושאי ביטחון וחוץ והניסיון הרב של צ'ייני, הפך צ'ייני לאחד האנשים החזקים בממשל בתחומים אלה, אם לא החזק ביותר, ובאופן חסר תקדים לסגני נשיאים לפניו הוא נמצא במרכז קבלת ההחלטות של הממשל בנושאים אלה. דווקא העובדה שהוא הוחזר לפוליטיקה מפרישה, ושלא היו לו יומרות להיבחר לנשיאות בעצמו, העלו את השפעתו בבית הלבן בשל האמון הרב שבוש רחש לו[דרוש מקור].
בעת פיגועי 11 בספטמבר 2001, היה צ'ייני בבית הלבן וניהל את תגובת הממשל ממרכז המבצעים הנשיאותי לשעת חירום (בונקר תת-קרקעי של הבית הלבן) בעוד הנשיא בוש הובהל מפלורידה, שבה ביקר, למספר בסיסים צבאיים ברחבי ארצות הברית על גבי אייר פורס 1. למשך זמן מה אחר כך צ'ייני הקפיד לא להימצא באותו מקום עם בוש (תוך כדי שמירת קשר באמצעים אלקטרוניים) ולשמור על סודיות מיקומו. הוא אף נעלם מעיני הציבור.
יחד עם מזכיר ההגנה דונלד רמספלד, פטרונו הפוליטי לשעבר, הוא עמד בראש מחנה ה"נאו שמרנים" בממשל, שדחף ליציאה למלחמת עיראק, תוך כדי חיכוכים עם ה-CIA ומחלקת המדינה. החיכוכים עם ה-CIA, והוויכוח הציבורי על קבלת ההחלטה על היציאה למלחמה וההצדקות לה, הובילו לפרשת פליים, שבה היה מעורב צ'ייני במידה רבה. פרשה זו גם גרמה לפרישתו של יועצו הקרוב וראש מטהו, לואיס ליבי, שנאלץ להתפטר אחרי שב-28 באוקטובר 2005 הוגש נגדו כתב אישום בפרשה.
הכהונה השנייה של הנשיא בוש החל מ-2005 הסתמנה בהחלשותו של המחנה הנאו-שמרן הניצי בממשל, לטובת הריאליסטים בראשות מזכירת המדינה קונדוליזה רייס. לאורך זמן רב סירב צ'ייני להודות בטעויות שבוצעו במלחמה בעיראק, והוא נקט בעמדה אופטימית יותר מזו של הנשיא בוש. החלפתו של רמספלד ברוברט גייטס הפרגמטי בתפקיד מזכיר ההגנה, פרישתם של מספר נצים נוספים מהממשל וההתנגדות הציבורית הרחבה בארצות הברית למלחמה בעיראק, שצ'ייני הצטייר כאחד מהאחראים ליציאה אליה, החלישה עוד יותר את השפעת משרד סגן הנשיא על קבלת ההחלטות בבית הלבן. אחת מהמחלוקות העיקריות בין שני האגפים בממשל הייתה היחס לאיראן. בעוד האגף הריאליסטי טען כי יש לנסות להדבר עם איראן, סגן הנשיא הביע עמדה תקיפה נגד הדברות כזו ואנשי אגפו קבעו כי יש להציב לאיראן "קווים אדומים" שאם תחצה אותם, תעשה ארצות הברית שימוש בכוח כדי להפסיק את התקדמותה של איראן לעבר נשק גרעיני.
צ'ייני עמד גם בראש צוות משימה לענייני מדיניות האנרגיה בבית הלבן.
בדצמבר 2018 יצא לאקרנים סרטו של אדם מקיי, סגן הנשיא המתאר את דמותו של צ'ייני ואת הדומיננטיות שלו כסגנו של בוש הבן.
לקראת בחירות 2024 לנשיאות ארצות הברית, הודיע צ'ייני על תמיכתו במועמדת הדמוקרטית קמלה האריס, מפני שלדבריו "לא ניתן לסמוך על טראמפ שוב".
חיים אישיים

ב-1964 נשא צ'ייני את לין וינסנט, שהכיר עוד מימי התיכון. במשך השנים לין צ'ייני תפסה מעמד פוליטי-תקשורתי בפני עצמה במסגרת החוגים הרפובליקניים, והיא חוקרת בכירה כיום במכון הנאו-קונסרבטיבי AEI.
לדיק ולין צ'ייני שתי בנות. הבכורה ליז צ'ייני, נולדה ב-1966, בעלת השכלה במשפטים עם מומחיות במשפט בינלאומי. מאז 2002 היא משרתת בתפקידים שונים במחלקת המדינה, בעיקר בקשר למזרח התיכון. בבחירות ב-2016 נבחרה לנציגת ויאומינג בבית הנבחרים של ארצות הברית. הבת השנייה, מרי, נולדה ב-1968 ועוסקת ביחסי ציבור. מרי ידועה כלסבית, סוגיה שהועלתה מספר פעמים במהלך הקריירה של אביה, בייחוד בעת מסע הבחירות בשנת 2004, שבו נדונו נישואים חד-מיניים, והתנגדותו של בוש אליהם. שתי הבנות היו מעורבות באופן פעיל במסגרת מסעי הבחירות של אביהן לסגנות הנשיא.
ידוע כי צ'ייני לקה מספר פעמים באירועי לב. הוא עבר צנתורים ומצבו הבריאותי היה רופף לפרקים במשך כהונתו כסגן הנשיא. ב-2012, כ-3 שנים אחרי סיום תפקידו, עבר השתלת לב.
ב-11 בפברואר 2006 ירה בשוגג בפניו של ידידו בשעה שהשניים השתתפו במסע ציד בטקסס. האירוע המביך התפתח לכדי שערורייה בעקבות החמרה במצב הפצוע ובשל טיפול לקוי של הבית הלבן בפרשה.
הערות שוליים

↑  ראו למשל את תמיכתו בישראל וגינוי חריף של סוריה בנאום באיפ"ק במרץ 2007 באתר הבית הלבן
↑  ראו למשל את נאומו ממאי 2007 במפרץ הפרסי על גבי נושאת מטוסים באתר הבית הלבן.
↑  ביניהם תת-מזכיר ההגנה למודיעין סטיבן קמבון, תת-מזכיר ההגנה למדיניות דאגלס פיית', תת-מזכירת המדינה לענייני בקרת נשק וביטחון בינלאומי ג'ון בולטון ומחליפו בתפקיד זה רוברט ג'וזף, סגן מזכיר ההגנה פול וולפוביץ ועוד.
↑  In Gulf, Cheney Pointedly Warns Iran, הוושינגטון פוסט, 12 במאי 2007.
↑  Iran Strategy Stirs Debate at White House, הניו יורק טיימס, 16 ביוני 2007.
↑   רוגל אלפר, דיק צ'ייני הוא העתיד של מדינת ישראל, באתר הארץ, 12 ביוני 2019
↑  "לשים את המדינה מעל למפלגה": דיק צ'ייני, סגן הנשיא הרפובליקני לשעבר, אמר שיצביע עבור קמלה האריס | ישראל היום, באתר www.israelhayom.co.il, ‏2024-09-07
↑  יצחק בן-חורין, וושינגטון, ארה"ב: דיק צ'ייני עבר ניתוח להשתלת לב, באתר ynet, 25 במרץ 2012
↑  טענות: הממשל ניסה להסתיר תאונת הירי של צ'ייני, באתר הארץ, 15 בפברואר 2006
| --- | --- |
בקרת זהויות :  NLI: 987007459998505171  PLWABN: 9810626341905606  BIBSYS: 11062898  BnF: cb14624148d (data)  CiNii: DA06129225  GND: 129697117  ICCU: TERV000460  ISNI: 0000 0000 8204 2298  LCCN: n83065479  MusicBrainz: 6c47982e-009c-4206-8584-1358dc53ff25  NARA: 10568803  NDL: 01212188  NKC: jo2002103845  NLK: KAC201923535  NTA: 297920936  RERO: 02-A020038066  SNAC: w6d32n23  SUDOC: 086947710  US Congress: C000344  VIAF: 18310244   WorldCat (עם VIAF): 18310244
כריס צ'יוזה

| --- | --- |

 לידה:  21 בנובמבר 1995 (בן 29) ממפיס, טנסי, ארצות הברית
 שם מלא:  כריסטופר חאבייר צ'יוזה
 עמדה:  רכז
 גובה:  1.80
 מספר:  3
 מכללה:  אוניברסיטת פלורידה (2014–2018)
 דראפט:  לא נבחר, 2018
 קבוצות כשחקן
 2018–2019   2019   2019   2019   2019   2019–2020   2020–2021   2020–2021   2021–2022   2021–2022   2022–2023   2022–2023   2023   2023–2024   2024–:  קפיטל סיטי גו-גו   ריו גראנדה ואלי וייפרס   יוסטון רוקטס   וושינגטון ויזארדס   קפיטל סיטי גו-גו   קפיטל סיטי גו-גו   ברוקלין נטס   לונג איילנד נטס   גולדן סטייט ווריורס   סנטה קרוז ווריורס   ברוקלין נטס   ← לונג איילנד נטס   מורסיה   סאסקי בסקוניה   מניסה
 הישגים כשחקן
 אליפות ה-NBA‏: 2021/2022
כריסטופר חאבייר צ'יוזה (באנגלית: Christopher Xavier Chiozza; נולד ב-21 בנובמבר 1995) הוא כדורסלן אמריקאי המשחק בעמדת הרכז במניסה מליגת העל הטורקית וליגת האלופות.
קריירה

צ'יוזה נולד בממפיס, טנסי, והחל לשחק כדורסל עבור אוניברסיטת פלורידה. לאחר שלא נבחר בדראפט 2018 ב-NBA, הצטרף למשחקי ליגת הקיץ של וושינגטון ויזארדס ובאוקטובר 2018 הצטרף לקפיטל סיטי גו-גו, שלוחתהּ של הוויזארדס בליגת הפיתוח של ה-NBA.
ב-22 בפברואר 2019 חתם על חוזה לעשרה ימים ביוסטון רוקטס, אך לא שיחק. לאחר שעבר לריו גרנדה ואלי ויפרס, קבוצת הפיתוח של הרוקטס, ב-22 במרץ חתם על חוזה ברוקטס עד לתום עונת 2018/2019. ב-24 במרץ ערך את הופעת הבכורה שלו ב-NBA, כששיחק חמש דקות בניצחון קבוצתו 113–90 על ניו אורלינס פליקנס, אך לא קלע. ב-30 ביולי שוחרר מהקבוצה. במהלך שבעת המשחקים ששיחק בקבוצה רשם ממוצעים של 0.9 נקודות, 0.6 ריבאונדים ו-0.6 אסיסטים ב-4.7 דקות למשחק.
באוקטובר 2019 חתם על חוזה דו כיווני עם וושינגטון ויזארדס ועם קפיטל סיטי גו-גו, שלוחתה של הוויזארדס בליגת הפיתוח. ב-17 בדצמבר 2019 שוחרר מהקבוצה, אך ארבעה ימים לאחר מכן חתם שוב בסיטי גו-גו. בעשרת משחקיו בוויזארדס העמיד ממוצעים של 2.7 נקודות, 1.5 ריבאונדים ו-2.8 אסיסטים ב-12.3 דקות למשחק.
ב-4 בינואר 2020 חתם על חוזה דו כיווני עם ברוקלין נטס ולונג איילנד נטס. בעונת 2019/2020 העמיד ממוצעים של 6.4 נקודות, 2.1 ריבאונדים ו-3.1 אסיסטים ב-15.4 דקות למשחק ב-18 משחקים בהם שיחק. בעונת 2021/2021 העמיד ממוצעים של 4 נקודות, 1.1 ריבאונדים ו-3 אסיסטים ב-10.5 דקות למשחק ב-22 משחקים בהם שיחק.
ב-14 באוגוסט 2021 חתם על חוזה דו כיווני בגולדן סטייט ווריורס ובסנטה קרוז ווריורס מליגת הפיתוח. בעונת 2021/2022 העמיד ב-NBA ממוצעים של 2 נקודות, 1.1 ריבאונדים ו-1.9 אסיסטים ב-10.9 דקות למשחק ב-34 משחקים בהם שיחק, וזכה עם הקבוצה באליפות ה-NBA.
ב-16 בספטמבר 2022 חזר לברוקלין נטס ולאחר מכן נשלח לקבוצת הפיתוח שלה לונג איילנד נטס.
קריירה > הליכה לאירופה > מורסיה

ב-4 באפריל 2023 עבר למורסיה
מליגת העל הספרדית.
קריירה > הליכה לאירופה > סאסקי בסקוניה

ב-1 בנובמבר 2023 הצטרף לסאסקי בסקוניה הספרדית מליגת העל הספרדית והיורוליג.
קריירה > הליכה לאירופה > ולנסיה

ב-25 ביוני 2024 הצטרף לזמן קצר לסגל של ולנסיה הספרדית מהיורוקאפ.
קריירה > הליכה לאירופה > מניסה

ב-28 באוקטובר 2024 הצטרף למועדון מניסה מליגת העל הטורקית.
הערות שוליים

↑  Jesus Patino: 11 Years of Success at White Station HS, MemphisFlyer
↑  Chris Chiozza has his grandmother in his heart and on his arm, ESPN.com, ‏2018-02-14 (באנגלית)
↑  Six questions with Florida freshman Chris Chiozza, The Independent Florida Alligator (באנגלית אמריקאית)
↑  Wisconsin vs. Florida - Game Recap - March 24, 2017 - ESPN, ESPN.com (באנגלית)
↑  Chris Chiozza breaks Florida’s all-time assists record in first, web.archive.org, ‏2018-04-21
↑  Star-Tribune staff, Former Wyoming forward Hayden Dalton receives Portsmouth Invitational Tournament invite, Casper Star-Tribune Online (באנגלית)
↑  Wizards announce 2018 Training Camp roster and schedule, www.nba.com (באנגלית)
↑  Wizards waive four players, www.nba.com (באנגלית)
↑  Go-Go Announce Training Camp Dates and Roster – Capital City Go-Go, capitalcity.gleague.nba.com
↑  Rockets Sign Two Players, www.nba.com (באנגלית)
↑  Hunter Noll, REPORT: Rockets To Sign Backup Point Guard For Remainder of Season, ClutchPoints, ‏2019-03-22 (באנגלית אמריקאית)
↑  Rockets vs. Pelicans - Box Score - March 24, 2019, ESPN (באנגלית)
↑  Noam Bernstein, REPORT: Rockets Waive Two Players Ahead Of Contract Guarantee Date, ClutchPoints, ‏2019-07-30 (באנגלית אמריקאית)
↑  WIZARDS SIGN CHIOZZA TO TWO-WAY CONTRACT – Capital City Go-Go, capitalcity.gleague.nba.com
↑  https://twitter.com/washwizards/status/1207040011855683585, Twitter
↑  CHIOZZA RETURNS TO GO-GO – Capital City Go-Go, capitalcity.gleague.nba.com
↑  Brooklyn Nets Sign Chris Chiozza to Two-way Contract, Brooklyn Nets (באנגלית)
↑  Warriors Sign Chris Chiozza To Two-Way Contract, Golden State Warriors (באנגלית)
↑  NBA Finals 2022: Complete news, schedules, stats for Warriors vs. Celtics, ESPN.com, ‏2022-06-17 (באנגלית)
↑  El UCAM Murcia ficha a Chris Chiozza, אתר האוניברסיטה הקתולית UCAM, ‏ 4 באפריל 2023. (באנגלית)
↑  Baskonia strengthens backcourt by adding Chris Chiozza, אתר הרשמי של היורוליג,‏ 1 בנובמבר 2023. (באנגלית)
↑  Valencia adds Chiozza to their, אתר הרשמי של היורוליג,‏ 25 ביוני 2024. (באנגלית)
↑  Chris Chiozza signs with Manisa, heading to the BCL, אתר יורוהופס,‏ 28 באוקטובר 2024. (באנגלית)
יצחק קצנלסון

ערך זה עוסק במחנך ומשורר. אם התכוונתם למתמטיקאי, ראו .
| --- | --- |

יצחק קצנלסון
 לידה:  1 ביולי 1886 קרליץ, האימפריה הרוסית 
 נרצח:  מאי 1944 (בגיל 57) גרמניה הנאצית אושוויץ, גרמניה הנאצית
 מדינה:  פולין 
 אירועים משמעותיים:  קורבן השואה השואה 
 שפות היצירה:  פולנית, עברית, יידיש 
 יצירות בולטות:  השיר על העם היהודי שנהרג 
 חתימה:   
 
יצחק קצנלסון
יצחק קצנלסון (ביידיש: קאַצענעלסאָן; בפולנית: Icchak Kacenelson)‏ (נולד ב-1 ביולי 1886, נרצח במאי 1944 באושוויץ) היה מחנך, משורר ומחזאי יהודי-פולני, מחבר הפואמה "השיר על העם היהודי שנהרג". זכה לכינוי "מקונן השואה".
כתב גם שירים בעברית, והידועים שבהם: "מה יפים הלילות בכנען" ושיר הילדים "חמש שנים על מיכאל".
מספריו

בגבולות ליטא: פואימה, הוצאת ספרות, תרס"ט (סריקה של הספר)
מכירת יוסף : דרמה בשלשה אקטים, הוצאת מקרא (ביבליותיקה לילדים ונערים), 1909.
התועה : מחזה במערכה אחת, הוצאת מקרא (ביבליותיקה לילדים ונערים), 1909.
שיחות, הוצאת מקרא (ביבליותיקה לילדים ונערים), תר"ע.
בשדה: שירים, הוצאת ספרות, תר"ע.
דמדומים: שירים, הוצאת תושיה, תר"ע.
המעגל : קומדיה בשלש מערכות, דפוס הצפירה, תרע"א.
בחורים (קומדיה באקט אחד), הוצאת ספרות, תרע"א.
אנו חיים ומתים : דרמה בשלשה פרקים, הוצאת אחיספר, תרע"ג.
מכרינו: שירים, הוצאת ספרות, תרע"ח?.
מסע במדבר : שירים, הוצאת ספרות, תר"פ (סריקה של הספר).
בבית המשנה: מחזה, הוצאת מרכז, תר"פ (סריקה של הספר)
חלומות:מחזה, הוצאת מרכז, תר"פ (סריקה של הספר).
תלתלים : ספרי מקרא לילדים, הוצאת מרכז, תר"פ (סריקה של הספר).
בין חיות ועופות, הוצאת האחים לוין אפשתין (סריקה של הספר).
קטנים רעננים : ספר ציורים וחרוזים נחמדים בשביל כל הילדים, הוצאת לוין אפשתין, תר"פ (סריקה של הספר).
הנביא : חזיון בשלש מערכות, הוצאת הספר, תרפ"ב (סריקה של הספר).
עם דמדומי הערב: פואמה דרמטית במערכה אחת, הוצאת ברקאי, 1923 (סריקה של הספר).
מחמדים : קבץ ספורים, שירים, אגדות ומחזות עם עשרה ציורים, הוצאת ברקאי, 1923 (סריקה של הספר).
שירים: בשלושה כרכים, הוצאת חובבי שירה, תרצ"ח (סריקה של הספר).
השיר על העם היהודי שנהרג, הוצאת הקיבוץ המאוחד, תש"ט.
יש לי שיר, הוצאת ההסתדרות הכללית, 1954.
בחלום ובהקיץ – סיפורים לילדים, הוצאת ההסתדרות הכללית והוצאת הקיבוץ המאוחד, 1956.
כתבים אחרונים ת"ש-תש"ד, הוצאת הקיבוץ המאוחד, תשט"ז.
קבוץ גלויות : מחזה במערכה אחת (סריקה של הספר).
כתבים מאוחרים, הוצאת הקיבוץ המאוחד ובית לוחמי הגטאות, 1969.
שירים (מבחר), הוצאת הקיבוץ המאוחד ובית לוחמי הגטאות, 1975.
גילו הגלילים, הוצאת הקיבוץ המאוחד, 1977.
ראו גם

בית לוחמי הגטאות להנצחת השואה והמרד ע"ש יצחק קצנלסון
לקריאה נוספת

שלמה אבן שושן, 'יצחק קצנלסון, חייו ויצירתו', בתוך: יצחק קצנלסון, שירים (מבחר), הוצאת הקיבוץ המאוחד ובית לוחמי הגטאות, 1975, עמ' 289–319.
שלמה אבן שושן, יצחק קצנלסון מקונן השואה, הוצאת בית לוחמי הגטאות, תשכ"ד.
מרדכי טננבוים-תמרוף, 'רשימות יומן', דפים מן הדליקה, תל אביב: הוצאת הקיבוץ המאוחד ובית לוחמי הגטאות, 1984.
צביה לובטקין, 'עם יצחק קצנלסון', בימי כליון ומרד, תל אביב: הוצאת הקיבוץ המאוחד ובית לוחמי הגטאות, 1979, עמ' 45.
יצחק צוקרמן, שבע השנים ההן, תל אביב: הוצאת הקיבוץ המאוחד ובית לוחמי הגטאות, 1990.
יצחק צוקרמן, 'זכרונותיו ודבריו של י. צוקרמן', עדות י"א, 1994.
חווקה רבן, 'המורה שלי, יצחק קצנלסון', לא נפרדתי מהם, בית לוחמי הגטאות, 1997.
יחיאל שיינטוך, יצחק קצנלסון: כתבים שניצלו מגיטו ורשה וממחנה ויטל, תל אביב: הוצאת מאגנס והוצאת בית לוחמי הגטאות, תש"ן.
מוקי צור (כתב וערך), רוח עצוב: בעקבות יצחק קצנלסון, הוצאת הקיבוץ המאוחד, תשע"ב 2012.
אפרים שמואלי, בדור היהודי האחרון בפולין, תל אביב: אל"ף הוצאת ספרים בע"מ, 1986. פרק תשיעי: עם יצחק קצנלסון, ע' 176 - 217.
צביה כהן, "בבית ספרו של יצחק קצנלסון", 'הפועל הצעיר', כרך י"ז, חוב' 36, כ"א באייר תש"ו (22 במאי 1946). חזר ופורסם בתוך: 'צביה כהן (לבית גורדון)', בעריכת נורית גוברין וחגית הלפרין, הוצאת המשפחה, תשנ"ב 1992, עמ' 78 - 82.
ביאורים

↑  לעיון בפוסט שהפיץ מכון גנזים אודות שיר זה, עם תחילת שנת הלימודים, ראו כאן.
הערות שוליים

↑  יוסף קרוק, תחת דגלן של שלוש מהפכות, תל אביב: מחברות לספרות, 1968, עמ' 91
↑  מובא אצל: משה שנר, קצנלסון והתנועה החלוצית – טקסטים, מכללת אורנים, ינואר 2008
↑  יצחק קצנלסון, באתר מוזיאון און-ליין של התיאטרון היהודי
↑  יצחק קצנלסון, באתר לקסיקון ספרות עברית יפה
↑  אניטה שפירא, ברל, חלק ב, עמ' 667.
| --- | --- |
בקרת זהויות :  NLI: 987007263762705171  PLWABN: 9810566217605606  BNE: XX4607273  BnF: cb121125100 (data)  CiNii: DA12264906  GND: 118947869  ICCU: SBLV048933  ISNI: 0000 0001 1600 2797  LCCN: n82087706  MusicBrainz: a61f1ad6-0869-4ca6-a8f6-5ddbcd2ff426  NKC: js2004257923  NLA: 36025049  NLK: KAC201603207  NTA: 107158744  RERO: 02-A013533725  SELIBR: 66462  SUDOC: 02951326X  Trove: 1191128  VIAF: 17254333   WorldCat (עם VIAF): 17254333 
יצחק קצנלסון
פוטר סטיוארט

פוטר סטיוארט (באנגלית: Potter Stewart;‏ 23 בינואר 1915 –  7 בדצמבר 1985) היה עורך דין ושופט אמריקאי, שכיהן כשופט בבית המשפט העליון של ארצות הברית בשנים 1958–1981. במהלך תקופת כהונתו על כס השיפוט הוא תרם בין השאר תרומות חשובות לרפורמה במשפט הפלילי, לתחום זכויות האדם, לנגישות האזרח לבתי המשפט ולשיפוט על פי התיקון הרביעי לחוקה.
לאחר שסיים את לימודיו בבית הספר למשפטים של אוניברסיטת ייל ב-1941, שירת סטיוארט במלחמת העולם השנייה בכוחות המילואים של צי ארצות הברית. לאחר המלחמה הוא עסק בעריכת דין ושימש כיועץ המשפטי של עיריית סינסינטי. ב-1954 מינה הנשיא דווייט אייזנהאואר את סטיוארט כשופט בבית המשפט הפדרלי לערעורים בסבב השישי. ב-1958 מינה אותו אייזנהאואר כשופט בבית המשפט העליון של ארצות הברית במקומו של השופט הרולד בארטון, ובשנה שלאחר מכן אושר המינוי על ידי הסנאט של ארצות הברית. בתקופה בה כיהן כנשיא בית המשפט העליון ארל וורן, מצא סטיוארט את עצמו לעיתים תכופות במיעוט, אך בתקופת נשיאותו של וורן ברגר הוא היה ללשון המאזניים. סטיוארט פרש מכהונתו ב-1981 ובמקומו מונתה סנדרה דיי או'קונור.
סטיוארט כתב את חוות דעת הרוב בפסקי דין שהיו ציון דרך, כמו פסק הדין "ג'ונס נגד חברת אלפרד ה. מאייר" (.Jones v. Alfred H. Mayer Co), פסק הדין "כץ נגד ארצות הברית" (Katz v. United States), פסק הדין "צ'ימל נגד קליפורניה" (Chimel v. California) ופסק הדין "סיירה קלאב נגד מורטון" (Sierra Club v. Morton). הוא כתב חוות דעת מיעוט בפסקי דין כמו פסק הדין "אנגל נגד ויטאל" (Engel v. Vitale), פסק הדין "בעניין גאולט" (In re Gault), ופסק הדין "גריזוולד נגד קונטיקט" (Griswold v. Connecticut). חוות הדעת המשלימה שלו בפסק הדין "ג'קובליס נגד אוהיו" (Jacobellis v. Ohio) טבעה את המשפט "אני מזהה את זה כאשר אני נתקל בזה" (I know it when I see it).